**PÁLYÁZATI FELHÍVÁS**

**a(z) Miskolci Egyetem által meghirdetett**

**Egyetemi Kutatói Ösztöndíj Program keretből finanszírozott**

**Egyetemi Kutatói Ösztöndíj Programhoz**

**2025/2026. tanév**

**Felhívás közzétételének napja: *2025. május 15.***

**Helye: *https://www.uni-miskolc.hu/egyetemi-kutatoi-osztondij-program/***

**A Felhívás a Nemzeti Kutatási, Fejlesztési és Innovációs Hivatal *2025. április 10. napján* kelt jóváhagyása alapján kerül meghirdetésre.**

Tartalom

[1. Értelmező rendelkezések 2](#_Toc295975915)

[2. A pályázat célja 3](#_Toc1085289458)

[3. A felsőoktatási intézményre vonatkozó jogszabályi kötelezettségek 3](#_Toc1197224646)

[4. Az ösztöndíj formája és összege 4](#_Toc304694459)

[5. Jogosultsági feltételek, pályázati kategóriák 4](#_Toc57846208)

[6. Kizáró okok 6](#_Toc173111153)

[7. A pályázat lebonyolítása 6](#_Toc1130901196)

[8. Ösztöndíjas időszak 7](#_Toc207759296)

[9. A pályázat benyújtása 7](#_Toc847727354)

[10. Kötelező vállalások 8](#_Toc973297926)

[11. Bírálati szempontok 9](#_Toc64836541)

[12. Benyújtandó dokumentumok 9](#_Toc723641798)

[13. Témavezető feladatai 11](#_Toc331021787)

[14. Az ösztöndíj felhasználása, beszámolási rend 12](#_Toc177020445)

[15. Az ösztöndíj finanszírozásának módja 12](#_Toc1469185008)

[16. A pályázat érvényességének formai ellenőrzése, hiánypótlás 12](#_Toc1923892799)

[17. A bírálat folyamata 13](#_Toc486390183)

[18. Az ösztöndíj lemondása, szüneteltetése, az ösztöndíjas jogviszony megszűnése, egyéb rendelkezések 13](#_Toc1968590247)

[19. Az intézményi támogatás elszámolása 14](#_Toc424320812)

[20. Nyilvánosság 14](#_Toc1631455478)

[21. Egyéb feltételek 15](#_Toc1799362189)

[22. Kifogáskezelés 15](#_Toc229883603)

[23. További információk 15](#_Toc603540137)

[Mellékletek 15](#_Toc153328992)

# 1. Értelmező rendelkezések

Bármely KDP: a 2020. évi Kooperatív Doktori Program, a 2021. évi Kooperatív Doktori Program, a 2021. évi Kooperatív Doktori Program Nemzetvédelmi Alprogram, a 2023. évi Kooperatív Doktori Program, az Egyetemi Kutatói Ösztöndíj Program Kooperatív Doktori Program

EKÖP: Egyetemi Kutatói Ösztöndíj Program

EKÖP-KDP: Egyetemi Kutatói Ösztöndíj Program részeként megvalósuló Kooperatív Doktori Program

Kormányrendelet: a nemzeti felsőoktatási kiválóságról szóló 24/2013. (II. 5.) Korm. rendelet

NKFI Alap: Nemzeti Kutatási, Fejlesztési és Innovációs Alap

NKFI Hivatal: Nemzeti Kutatási, Fejlesztési és Innovációs Hivatal

Ösztöndíjas: az EKÖP ösztöndíjat elnyert pályázó

Pályázó: az EKÖP pályázatra pályázatot benyújtó személy

Támogató: Miskolci Egyetem

# 2. A pályázat célja

**2.1.** A Kulturális és Innovációs Minisztérium a Nemzeti Kutatási, Fejlesztési és Innovációs Alapból (a továbbiakban: NKFI Alap), a Nemzeti Kutatási, Fejlesztési és Innovációs Hivatal   
(a továbbiakban: NKFI Hivatal) útján, a nemzeti felsőoktatási kiválóságról szóló 24/2013. (II.5.) Korm. rendelet alapján támogatást biztosít a Miskolci Egyetem számára az Egyetemi Kutatói Ösztöndíj Program kialakítása és működtetése céljából.

**2.2.** Az EKÖP célja a felsőoktatási intézmények oktatói és kutatói utánpótlásának, valamint az innovatív magyar vállalkozások kutató-fejlesztői utánpótlásának biztosítása, és a legtehetségesebb hallgatók a felsőoktatási tehetséggondozásba való bevonása.

**2.3.** A program 2025. évben meghirdetésre kerülő ösztöndíjpályázatai a felsőoktatásban részt vevő hallgatói, kutatói kiválóságot támogatják olyan – alapképzésben, mesterképzésben vagy doktori képzésben részt vevő – hallgatók, valamint fiatal oktatók, kutatók támogatásával, akik a felsőoktatási intézményben eredményes kutatási és alkotói tevékenységet folytatnak.

# 3. A felsőoktatási intézményre vonatkozó jogszabályi kötelezettségek

**3.1.** Az EKÖP kerettel rendelkező felsőoktatási intézmény köteles valamennyi, a Kormányrendeletben nevesített képzési szinten – amennyiben ilyen képzést indít – meghirdetni az EKÖP ösztöndíj pályázatot.

**3.2.** Az EKÖP ösztöndíjpályázatokat a felsőoktatási intézmény hirdeti meg, amelyeket honlapján közzétesz. A felsőoktatási intézmény az EKÖP ösztöndíjpályázatokat a meghirdetést megelőzően legalább 30 nappal jóváhagyásra megküldi az NKFI Hivatal részére.

**3.3.** Az ösztöndíj pályázati eljárás elektronikus úton történő teljes lebonyolítását, ennek keretében különösen a pályázatok elbírálását, a támogatási döntés meghozatalát, az ösztöndíjprogrammal kapcsolatos szerződések elkészítését, valamint a pályázat útján elnyert ösztöndíj folyósítását a felsőoktatási intézmény végzi.

**3.4.** A felsőoktatási intézmény feladata továbbá évente legalább egy alkalommal rendezvényt szervezni az ösztöndíjasok és a már fokozatot szerzett volt ösztöndíjasok számára.

**3.5.** A felsőoktatási intézmény a fenti feladatokról az egyes tanévek vonatkozásában minden ösztöndíjas tanév november 30-ig szakmai és pénzügyi beszámolót készít a NKFI Hivatal részére. A szakmai és pénzügyi beszámoló minősítését a Kutatási Kiválósági Tanács figyelembe veszi a következő évi EKÖP keret megállapítása során.

# 4. Az ösztöndíj formája és összege

**4.1.** A támogatás pályázat útján nyerhető el ösztöndíj formájában, amelynek a pályázó a pályázatában megjelölt bankszámlájára történő folyósításáról a Támogató gondoskodik.

**4.2.** Az EKÖP ösztöndíj összege a Kormányrendelet alapján havonta **legalább** **125.000 Ft/hó/fő, legfeljebb 250.000 Ft/hó/fő.** Az ösztöndíjak mértéke és a támogatott képzések, doktori iskolák és szervezeti egységek az **1. táblázat** alapján kerülnek meghatározásra.   
Az ösztöndíjak mértéke az 5. pont 1. számú táblázata alapján kerül meghatározásra.

**4.3.** Az ösztöndíjas időszak időtartama lehet:

* 5 hónap (2025. szeptember 1. – 2026. január 31./2026. február 1. – 2026 június 30.)
* 7 hónap (2026. február 1. – 2026 augusztus 31.)
* 10 hónap (2025. szeptember 1. – 2026. június 30.)
* 12 hónap (2025. szeptember 1. – 2026. augusztus 31.)

**4.4.** Az ösztöndíjas jogviszony megszűnik a jogosultságot megalapozó jogviszonynak az ösztöndíjas időszak alatti megszűnésével, illetve abszolutórium-megszerzés félévének utolsó napján.

# 5. Jogosultsági feltételek, pályázati kategóriák

Jelen ösztöndíjpályázatra az alábbi feltételeknek maradéktalanul megfelelő természetes személy nyújthat be pályázatot, aki 45. életévét még nem töltötte be és kiemelkedő tudományos és/vagy szakmai és/vagy tanulmányi eredménnyel rendelkezik. A korhatárra vonatkozó feltételtől, különös méltánylást érdemlő körülmény fennállása esetén a rektor eltekinthet.

**5.1. Alapképzés kategóriában**

* a Miskolci Egyetem alapképzéseinek valamelyikén, ***bármely tagozaton*** aktív hallgatói jogviszonnyal rendelkezik.

**5.2. Mesterképzés kategóriában**

* a Miskolci Egyetem mesterképzéseinek valamelyikén ***bármely munkarendben*** aktív hallgatói jogviszonnyal rendelkezik.

**5.3. Doktori képzés kategóriában**

* a Miskolci Egyetem doktori iskoláinak valamelyikén ***bármely munkarendben hallgatóként*** aktív doktori tanulmányokat folytat.

**5.4. Fiatal oktató, kutató kategóriában**

* • a miskolci egyetemi szervezeti egységek valamelyikén oktatási és/vagy kutatási tevékenységet folytat, és
* doktori képzésben abszolutóriumot szerzett és fokozatát még nem szerezte meg, vagy fokozatát 5 éven belül[[1]](#footnote-1) szerezte, és
* munkaviszonyuk vagy munkavégzésre irányuló egyéb jogviszonyuk lesz az ösztöndíjas időszak alatt a Miskolci Egyetemen

**5.5.** **A jogosultsági feltételeknek az ösztöndíjas időszak első napjával kezdődően kell megfelelni.** Mindegyik típusú pályázat esetén további feltétel, hogy a pályázók az ösztöndíjas jogviszony létesítésekor igazolni tudják a jogosultságot megalapozó jogviszonyukat.

**1. számú táblázat:** Pályázati kategóriák részletezése

|  |  |  |  |  |
| --- | --- | --- | --- | --- |
| **Pályázati kategória** | **Pályázat típus** | **Pályázati kód** | **Leírás** | **Ösztöndíj mértéke** |
| **Alapképzés** | I. | EKÖP-25-1-I | 2025/2026. tanévre leendő felsőbb éves. | 125 000 Ft/hónap |
| II. | EKÖP-25-1-II | 2025/2026. tanévre leendő első éves. | 125 000 Ft/hónap |
| **Mesterképzés** | I. | EKÖP-25-2-I | 2025/2026. tanévre mester képzésben részt vevő hallgató. | 125 000 Ft/hónap |
| II. | EKÖP-25-2-II | 2025/2026. tanévre leendő utolsó éves, doktori képzésre jelentkező. | 150 000 Ft/hónap |
| **Doktori képzés** | I. | EKÖP-25-3-I | 2025/2026. tanévre bármely munkarendben meghirdetett doktori képzésre felvételi jelentkezési kérelmet nyújtottak be vagy szándékoznak benyújtani. | 150 000 Ft/hónap |
| II. | EKÖP-25-3-II | 2025/2026. tanévre bármely munkarendben hallgatói jogviszonyban állnak és komplex vizsgájukat az ösztöndíjas jogviszony kezdetéig teljesítik. | 150 000 Ft/hónap |
| **Fiatal oktató, kutató** | I. | EKÖP-25-4-I | Doktorvárományos, doktori képzésben abszolutóriumot szerzett és fokozatát még nem szerezte meg. | 200 000 Ft/hónap |
| II. | EKÖP-25-4-II | Posztdoktor, doktori képzésben fokozatát 5 éven belül szerezte. | 200 000 Ft/hónap |

# 6. Kizáró okok

**6.1.** Nem részesülhet ösztöndíjban az a pályázó:

* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett,
* aki az EKÖP ösztöndíjas időszak alatt bármely KDP ösztöndíjban részesül,
* aki a pályázati felhívásban vagy az ösztöndíjszerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be vagy a megtett nyilatkozatát visszavonja,
* aki a támogatási döntést meghozta, vagy aki a támogatási döntés meghozatalában döntés-előkészítőként részt vett.

**6.2.** Nem támogatható az a pályázat, amelynek megvalósítása, illetve a megvalósítás módja vagy eredménye:

* bűncselekménynek vagy bűncselekmény elkövetésére való felhívásnak minősül,
* alapvető emberi vagy alkotmányos jogot sért,
* a nemzet, a nemzeti, etnikai, nyelvi és más kisebbségek, valamint más nemzetek méltóságának és a társadalom más alapvető érdekeinek sérelmével jár, így különösen a közrendbe, a közerkölcsbe, a család és a kiskorúak védelmének követelményébe ütközik.

**6.3.** Az EKÖP és EKÖP-KDP ösztöndíj együttes elnyerése esetén az ösztöndíjas választása szerinti valamely ösztöndíjban részesülhet.

***6.4. z EKÖP és az Intézményi kiegészítő ösztöndíj elnyerése esetén az ösztöndíjas választása szerinti valamely ösztöndíjban részesülhet.***

# 7. A pályázat lebonyolítása

**7.1.** A pályázatok támogatására rendelkezésre álló keretösszeg a 2025/2026. tanévben tervezetten ***107 044 546 összeg*** Ft.

**7.2.** A benyújtott pályázatokat jelen pályázati felhívásban megadott módon és szempontok szerint a rektor által felkért szakértők pontozással értékelik. Az értékelt pályázatok rangsora alapján az ösztöndíjak odaítéléséről a rektor ***2025. augusztus 10-ig*** dönt.

**7.3.** A szakértői értékelés alapján felállított rangsortól a rektor szakmai indokok alapján (pl. az intézmény stratégiai céljai mentén - Intézményfejlesztési Terv, kiemelt tudományág, kiemelt kutatási téma) eltérhet.

**7.4.** A támogatási döntést az intézmény a honlapján közzéteszi.

**7.5.** A Támogató feladata az ösztöndíjasok szakmai záró beszámolóinak minősítése, elfogadása vagy elutasítása.

# 8. Ösztöndíjas időszak

**8.1.** Az ösztöndíjas időszak: a pályázati felhívás ***4.3.*** pontjában meghatározott időszak.

**8.2.** A támogatást elnyert pályázó a támogatási döntés meghozatalát megelőzően saját felelősségére korábban megkezdheti a pályázatában foglaltak végrehajtását. Az ösztöndíjas időszak hosszát, valamint kezdő- és záró időpontját a pályázatban foglaltak végrehajtásának korábbi megkezdése nem befolyásolja.

# 9. A pályázat benyújtása

**9.1.** A pályázatokat ***2025. május 15. – 2025. június 15.*** között lehet benyújtani.

**9.2.** Az ösztöndíj egyéni támogatás, így a pályázat kizárólag egyénileg nyújtható be.

***9.3. A pályázatok benyújtásának módja és helye***

***9.3.1. Az pályázati adatlap kitöltése és a szükséges csatolmányok feltöltése az alábbi linken:***

* Miskolci Egyetem Microsoft 365 email címmel rendelkező pályázók részére:

<https://forms.office.com/Pages/ResponsePage.aspx?id=-AEyxNh8REGQgOxZRyU1WOWPyHmz759Mhg6jhIFZUEVUMlZOT05IRDc4Uk85VFNUTEtMTUw5WVlLRCQlQCN0PWcu>

* Miskolci Egyetem Microsoft 365 email címmel nem rendelkező leendő első éves alapképzési vagy mesterképzési kategóriában pályázók részére:

https://forms.office.com/Pages/ResponsePage.aspx?id=-AEyxNh8REGQgOxZRyU1WOWPyHmz759Mhg6jhIFZUEVUN1ZaVkNERUhJRDZFN0pGOEhDRDFBWDhQMCQlQCN0PWcu

***9.3.2.***

* A 12. pont szerint saját kezű vagy elektronikus aláírással ellátott Pályázati adatlap megküldése pfd formátumban az [ekop@uni-miskolc.hu](mailto:ekop@uni-miskolc.hu) email címre 2025. június 15. napjáig.
* Miskolci Egyetem Microsoft 365 email címmel nem rendelkező leendő első éves alapképzési vagy mesterképzési kategóriában pályázók esetében a 12. pont szerint saját kezű vagy elektronikus aláírással ellátott Pályázati adatlap, Kutatási Terv és Pályázói nyilatkozat megküldése pfd formátumban, valamint a Kutatási terv megküldése szerkeszthető formában az [ekop@uni-miskolc.hu](mailto:ekop@uni-miskolc.hu) email címre 2025. június 15. napjáig.

# 10. Kötelező vállalások

**10.1.** A pályázó minden kategóriában vállalja, hogy:

* az ösztöndíjas időszakban témavezető felügyeletével[[2]](#footnote-2) (Fiatal oktató, kutató kategóriában önállóan) kutatási tevékenységet végez, valamint az ösztöndíjas időszak alatt a Támogató számára a tudományos kutatási, fejlesztési munkájuk eredményeit hozzáférhetővé teszi,
* részt vesz az intézményi EKÖP konferencián,
* közreműködik a felsőoktatási intézmény hallgatóinak felzárkóztatásban, illetve a tehetséggondozásban, továbbá
* a kutatási tevékenységének eredményét népszerűsíti.

**10.2. Alapképzés kategóriában:**

* az ösztöndíjas időszak alatt a kutatási tervéhez kapcsolódóan Tudományos Diákköri (TDK) dolgozatot készít és ***bármely*** felsőoktatási intézményben szervezett TDK-konferencián bemutatja,
* az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,
* ***részvétel hallgatók felzárkóztatásában, mentorálásában***

**10.3. Mesterképzés kategóriában:**

* az ösztöndíjas időszak alatt a kutatási tervéhez kapcsolódóan Tudományos Diákköri (TDK) dolgozatot készít és bármely felsőoktatási intézményben szervezett TDK-konferencián bemutatja,
* az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,
* amennyiben az ösztöndíjas jogviszony ideje alatt az Nftv. 53 (3a) bekezdésében foglalt lehetőséggel élve mesterképzési szakon folytatott tanulmányok utolsó tanévének tanulmányaival párhuzamosan doktori képzés részét képező felkészülésben is részt vesz, akkor vállalja továbbá, hogy
  + félévente minimum négy, doktori képzésben elismerhető kreditet teljesít;
  + doktori képzésre jelentkezik;
  + a doktori felvételi vizsgát teljesíti.
* ***részvétel hallgatók felzárkóztatásában, mentorálásában***

**10.4. Doktori képzés kategóriában:**

* a doktori tanulmányok által megkövetelt kutatómunkán felüli többlet kutatási tevékenységet[[3]](#footnote-3) végez,
* legalább ***egy*** ***rangos (WoS, Scopus vagy MTA listás folyóiratcikk)*** tudományos publikációt[[4]](#footnote-4) megjelentet[[5]](#footnote-5) vagy azt a kiadó közlésre befogadja, és az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,
* alap - és mesterképzésben résztvevő hallgatók felzárkóztatásában és tehetséggondozásában való részvétel

**10.5. Fiatal oktató, kutató kategóriában:**

* legalább egy rangos (WoS, Scopus vagy MTA listás folyóiratcikk) tudományos publikációt megjelentet vagy azt a kiadó közlésre befogadja, és az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,
* az alábbi tevékenységek közül legalább 1 teljesítése:
  + legalább egy fő TDK dolgozatot készítő hallgató témavezetési feladatainak ellátása, vagy
  + legalább 3 alkalmas, alkalmanként 90 percre kiterjedő szakkollégiumi vagy más oktatási kurzus megtartása a fogadó felsőoktatási intézmény hallgatói részére.

# 11. Bírálati szempontok

* pályázó tudományos vagy művészeti területen végzett teljesítménye, kiválósága,
* a pályázó innováció területén végzett kiválósága, különösen iparjogvédelmi oltalommal való rendelkezése (minden képzési szinten!), és
* a pályázó kutatási tervének kiválósága (különösen kutatási terv kidolgozottsága, megvalósíthatósága, a téma tudományos fontossága, újszerűsége, a kutatás eredményeinek közvetlen hasznosulása, hasznosíthatósága),
* javasolt további bírálati szempontok meghatározása.

A pályázatok bírálati szempontjait kategóriánkként a 4. sz. melléklet tartalmazza.

# 12. Benyújtandó dokumentumok

**12.1. A pályázó aláírásával/hitelesítésével ellátott, kötelezően benyújtandó, nem hiánypótolható dokumentumok:**

* Pályázati Adatlap hiánytalanul, magyar nyelven kitöltve az alábbi linken <https://forms.office.com/Pages/ResponsePage.aspx?id=-AEyxNh8REGQgOxZRyU1WOWPyHmz759Mhg6jhIFZUEVUMlZOT05IRDc4Uk85VFNUTEtMTUw5WVlLRCQlQCN0PWcu>

(egyetemi e-mail címmel nem rendelkező leendő első éves alap- vagy mesterképzés kategóriában pályázók esetében: https://forms.office.com/Pages/ResponsePage.aspx?id=-AEyxNh8REGQgOxZRyU1WOWPyHmz759Mhg6jhIFZUEVUN1ZaVkNERUhJRDZFN0pGOEhDRDFBWDhQMCQlQCN0PWcu)

A pályázati adatlap beküldésekor a válaszok mentése szükséges. Ezt követően a kitöltött adatlap nyomtatható. Kérjük az adatlapot saját kezűleg vagy elektronikus aláírással ellátva pdf. formában megküldeni az ekop@uni-miskolc.hu email-címre. A pályázati adatlap előnézete a 1. számú, a technikai segédletek a 6. számú mellékletekben tekinthetőek meg.

* Kutatási terv (a Pályázati Adatlap mellékletét képező sablon szerinti formában; a témavezető aláírása jelen beadás során nem kötelező, a nyertes pályázónak az ösztöndíjszerződés megkötéséhez 2025. szeptember 21. napjáig a témavezető által is aláírt kutatási tervet le kell adnia a Miskolci Egyetem részére) hiánytalanul, magyar nyelven kitöltve, sajátkezű vagy elektronikus aláírással ellátva, a pályázati adatlap kitöltésekor felcsatolva. A kutatási terv sablonja a 2. számú mellékletben található.
* Pályázói nyilatkozat (a Pályázati Adatlap mellékletét képező sablon szerinti formában), hiánytalanul, magyar nyelven kitöltve, saját kezű vagy elektronikus aláírással ellátva, Pályázati adatlap kitöltésekor felcsatolva. A pályázói nyilatkozat sablonja a 3. számú mellékletben található.

**12.2. A sajátkezű vagy elektronikus aláírással ellátott dokumentumokkal szembeni elvárások:**

* a) a nyilatkozatot minősített tanúsítványon alapuló, legalább fokozott biztonságú elektronikus aláírással kell ellátni, vagy
* b) a nyilatkozatot az ePapír szolgáltatás használatával kell hitelesíteni, az Ügyfélkapu+/DÁP használatával, vagy
* c) nyomtatott és kézzel aláírt dokumentum szkennelt formátuma fogadható el.

**12.3. További kötelezően benyújtandó dokumentumok**

* igazolás a tanulmányi eredményről (NEPTUN vagy ETR hallgatói tanulmányi rendszerből kinyomtatott, a [Tanulmányi Ügyek Osztálya](https://www.uni-miskolc.hu/telefonkonyv/?szervezeti-egyseg=703) által hitelesített súlyozott tanulmányi átlaga) a tanulmányi eredményről, hiánytalanul, magyar nyelven kitöltve,
* doktori képzés II. kategóriában pályázók esetén igazolás a komplex vizsga sikeres teljesítéséről,
* doktorvárományosi pályázat esetén az abszolutórium megszerzését igazoló dokumentum,
* doktori és doktorvárományosi pályázat esetében az utolsó lezárt félévig megszerzett összes kreditet igazoló dokumentum,
* posztdoktori pályázat esetén a PhD-fokozat megszerzését igazoló dokumentum (amennyiben a pályázat benyújtásakor a fokozatot megszerezte),
* fiatal oktató, kutatói kategóriában pályázók esetében Tud-O-Méter adatlap (<https://www.hit.bme.hu/~ghorvath/tudometer/)> saját pontozás MTMT-ben szereplő adatok alapján (képernyőfotó vagy színes háttérgrafikás fekvő tájolású pdf formátumban nyomtatva),
* fiatal oktató, kutatói kategóriában pályázók esetében Scientometrics adatlap (<https://scientometrics.org/mtmt/)> saját tudományterületű besorolás az MTMT-ben szereplő adatok alapján (képernyőfotó vagy színes háttérgrafikás fekvő tájolású pdf formátumban nyomtatva),
* nyelvtudást igazoló dokumentáció,
* igazolás a pályázat kutatócsoportban történő megvalósításáról, amennyiben releváns.

**12.4. A pályázó teljesítményét alátámasztó dokumentumok**

* TDK, OTDK részvétel, OTDK minősített helyezé, Pro Scientia/Pro Arte Aranyérem igazoló dokumentuma,
* szakkollégiumi tevékenység igazolás,
* tudományos/művészeti díj, ösztöndíj igazolás,
* szakmai-közösségi tevékenység, kutatásokban, kutatási terepmunkában való részvétel igazolása,
* tudományos ismeretterjesztő/tudomány népszerűsítő tevékenységet, tudományos művészeti teljesítményt, nemzetközi megmérettetést dokumentációja,
* publikációs lista – amennyiben a pályázó az MTMT-ben rögzíti és karbantartja adatait, úgy elegendő az MTMT azonosító megadása, amennyiben nem használja az MTMT-t, úgy az elektronikusan feltöltött vagy papír alapú publikációk esetén elegendő az MTMT hivatkozás,
* konferencia részvételt, kiállítást igazoló dokumentumok,
* további tudományos teljesítmény dokumentációja,
* az Oktatási Hivatal által elismert Országos Középiskolai Tanulmányi Versenyen (OKTV) döntőjében való részvétel, illetve elért eredmény igazolása,
* valamelyik szaktárca által elfogadott országos tanulmányi verseny döntőjében való részvétel, illetve a döntőjében elért eredmény igazolása,
* a kutató diákok országos konferenciáján való részvétel, illetve eredmény igazolása;
* hivatalosan dokumentált részvétel a Magyar Tudományos Akadémia által különböző tudományterületeken szervezett Nyári Tábor (“Kis Tudós”) munkájában,
* hivatalosan dokumentált részvétel felsőoktatási intézmények kollégiumai, alapítványai által középiskolások számára szervezett tudományos kutatótábor munkájában,
* középiskolai egyéni és/vagy csoportos tudományos, művészeti tevékenység során elért értékelhető, dokumentált teljesítményt igazoló dokumentumok,
* egyéb szakmai (tudományos és oktatási) tevékenységet bemutató dokumentáció,
* nyelvtudást igazoló dokumentum(ok).

Amely tudományos/művészeti tevékenységet dokumentummal nem lehet igazolni, annak szöveges feltüntetése a Pályázati Adatlap vonatkozó mezőjében szükséges.

Idegen nyelvű dokumentum esetén kérjük a hiteles magyar nyelvű fordítást is elektronikusan benyújtani.

A Miskolci Egyetem az eredeti dokumentumot igazolás céljából szúrópróba szerűen ellenőrizheti.

Az elektronikusan benyújtott dokumentumok az alábbi formátumban/kiterjesztésben fogadhatóak el: Word, Excel, Power Point, PDF, JPG.

**12.5.** **A korkedvezményre jogosító alátámasztó dokumentumok (amennyiben releváns)**

A családok támogatásáról szóló 1998. évi LXXXIV. törvény szerinti gyermekgondozási támogatást, vagy gyermek gondozása céljából a kötelező egészségbiztosítás ellátásairól szóló 1997. évi LXXXIII. törvény szerinti egészségbiztosítási pénzbeli ellátást megállapító határozat.

# 13. Témavezető feladatai

**13.1.** A témavezető feladata az ösztöndíjas időszak alatt az ösztöndíjas kutatási terve megvalósításához kapcsolódó szakmai segítségnyújtás, valamint a kutatási tevékenység ellátása érdekében rendszeres kapcsolattartás az ösztöndíjassal, konzultációs lap készítése. Továbbá az ösztöndíjas szakmai záró beszámolója részeként témavezetői szakmai értékelés készítése.

**13.2.** A témavezető feladatai keretében legalább havonta egy alkalommal köteles személyes/online konzultációt folytatni az ösztöndíjassal a kutatási tevékenysége szakmai támogatása érdekében, amelynek igazolására az ösztöndíjas által is aláírt konzultációs lapot állít ki, mely az ösztöndíjas szakmai záró beszámolójához kerül csatolásra.

**13.3.** A témavezető az EKÖP keret terhére díjazásra nem jogosult.

# 14. Az ösztöndíj felhasználása, beszámolási rend

**14.1.** Az ösztöndíj teljes összege elszámolási kötelezettség terhe nélkül szabadon felhasználható.

**14.2.** Az ösztöndíjas köteles az ösztöndíjszerződésben rögzített ösztöndíjas időszak utolsó napjától számított ***15 napon*** belül részletes, a Felhívásban közölt kötelező vállalások és a vállalt kutatási tervben rögzített feladatok végrehajtásáról **szakmai záró beszámolót** benyújtani a Támogató részére.

**14.3.** A szakmai záró beszámoló minősítését a Támogató legkésőbb ***2026. október 31. napjáig*** végzi.

# 15. Az ösztöndíj finanszírozásának módja

**15.1.** A Támogató az ösztöndíjasokkal szerződést (a továbbiakban: Ösztöndíjszerződés) köt, melyben rögzíti az ösztöndíj folyósításának feltételeit és szabályait. Az Ösztöndíjszerződések megkötését követően kezdődhet az ösztöndíjak folyósítása az ösztöndíjasok részére. Az Ösztöndíjszerződés megkötésének feltétele, hogy az ösztöndíjas adóazonosító jellel rendelkezzen.

**15.2.** Az ösztöndíjas tudomásul veszi, hogy a személyi jövedelemadóról szóló 1995. évi CXVII. törvény 1. számú melléklete 4.12.1. c), 4.12.2., illetve 4.12.3. pontja szerint a részére kifizetett ösztöndíj – a magyar jog szerint – személyi jövedelemadó-mentes bevétel.

**15.3.** Az ösztöndíj fogadásához a pályázónak, legkésőbb az Ösztöndíjszerződés megkötésének napjától az ösztöndíjas jogviszony végéig magyarországi pénzintézetnél vezetett bankszámlával kell rendelkeznie.

# 16. A pályázat érvényességének formai ellenőrzése, hiánypótlás

**16.1.** A pályázatok befogadását és formai ellenőrzését a Támogató végzi.

**16.2.** A Támogató a pályázat beérkezését követő ***hetedik napig*** tájékoztatja a pályázót arról, hogy a pályázat befogadásra került és annak érdemi elbírálása megkezdődött, illetve érdemi vizsgálat nélküli elutasítás esetén az elutasítás okáról és a ***kifogás benyújtásának módjáról.***

Érdemi vizsgálat nélkül elutasításra kerül az azonos pályázó által jelen felhívás keretében benyújtott több pályázat közül az, amelyiket a pályázó később nyújtotta be (függetlenül az elsőként benyújtott pályázat eredményétől).

**16.3.** Az alábbi esetekben hiánypótlásnak nincs helye, a pályázat érdemi vizsgálat nélkül elutasításra kerül:

* a pályázó nem felel meg az 5. pontban meghatározott követelményeknek,
* a pályázat olvashatatlan, illetve ha hamis vagy megtévesztő adatot tartalmaz,
* ***a kötelezően benyújtandó, nem hiánypótolható dokumentumok határidőn belüli benyújtásának hiánya esetén***

**16.4.** Amennyiben a Támogató a pályázat formai ellenőrzése során megállapítja, hogy a pályázat hiányos, és a hiányosságok olyan jellegűek, hogy azok hiánypótlás során pótolhatók és a pályázat hiánypótlással formailag megfelelővé tehető, úgy a pályázót egy alkalommal a Pályázati Adatlapon megadott e-mail címére megküldésre kerülő elektronikus értesítésben – a hibák, hiányosságok, valamint a hiánypótlás módjának egyidejű megjelölése mellett − hiánypótlásra szólítja fel, legfeljebb az értesítés megküldésétől számított ***5 munkanapos*** hiánypótlási határidő megjelölésével.

**16.5.** Érvénytelen a pályázat, ha a pályázó hiánypótlás keretében sem pótolta a hiányosságokat vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget. Érvénytelen pályázat esetén a Támogató megállapítja a pályázat érvénytelenségét és az érvénytelenség okának megjelölésével elektronikus úton értesítést küld a pályázónak a pályázat további vizsgálat nélküli elutasításáról,

**16.6.** A pályázat formai ellenőrzésének eredményéről a Támogató legkésőbb ***2025. június 30-ig*** értesítést küld a pályázónak.

# 17. A bírálat folyamata

**17.1.** A pályázó kérelmére a Támogató elektronikus úton lehetőséget biztosít a bírálatokba történő betekintésre, a bírálók anonimitásának megőrzése mellett.

***A beérkezett és befogadott pályázatok kiadásra kerülnek az érintett karok dékánjai által kijelölt szakértőknek értékelésre. A szakértőknek a benyújtott pályázatok értékelésére 14 naptári nap áll rendelkezésre.***

***Az EKÖP bizottság tagjait a rektor jelöli ki. A szakértői eredmények alapján az EKÖP bizottság elvégzi a pályázatok rangsorolását és dönt a nyertes pályázatokról.***

# 18. Az ösztöndíj lemondása, szüneteltetése, az ösztöndíjas jogviszony megszűnése, egyéb rendelkezések

**18.1. Lemondás**

Amennyiben a pályázó, illetve az ösztöndíjas lemond az ösztöndíjáról, haladéktalanul írásban kell értesítenie a Támogatót. A lemondás bejelentése hónapjának első napjától az ösztöndíjas ösztöndíjra nem jogosult, részére az ösztöndíj nem folyósítható, ha mégis megtörtént a kifizetése, úgy köteles az ösztöndíjas a jogosulatlanul igénybe vett ösztöndíjat külön felszólítás nélkül visszautalni a Támogatónak a lemondástól számított 30 napon belül. A lemondás bejelentése napjától számított 30 napon belül az ösztöndíjasnak szakmai záró beszámolót kell benyújtania a Támogatónak, melyet a Támogató szakértők felkérésével értékel. Amennyiben a beszámolót az ösztöndíjas nem nyújtja be vagy a beszámolót és a lemondás okát a Támogató nem fogadja el, javaslatot tehet az ösztöndíjas három évre történő kizárására. A Támogató megállapíthat továbbá az ösztöndíj korábbi kifizetései kapcsán jogosulatlanul igénybe vett támogatást. Jogosulatlanul igénybe vett támogatás esetén a visszafizetési kötelezettség az ösztöndíjas által jogosulatlanul igénybe vett támogatás összegére terjed ki. A jogosulatlanul kifizetésre kerülő ösztöndíjat a Támogató visszaköveteli az ösztöndíjastól.

**18.2. Szüneteltetés**

Amennyiben tartós betegség, várandósság, gyermek születése, hosszabb külföldi tartózkodás, egyéb méltányolható ok a benyújtott pályázat eredeti formában történő végrehajtását akadályozza, vagy az ösztöndíjasnak a hallgatói jogviszonya szünetel (passzív félév), de szándékában áll a kutatást folytatnia, lehetősége van az ösztöndíjas jogviszony alatt legalább 2 - legfeljebb 5 hónap időtartamra (törthónap nem lehetséges) szüneteltetni az ösztöndíjas jogviszonyát. Az ösztöndíjas jogviszony szüneteltetése iránti kérelmet és annak mellékleteként a módosított kutatási tervet a szüneteltetés okát alátámasztó dokumentumok csatolásával a rektorhoz kell benyújtani, melyről a Támogató – szükség esetén szakértők bevonásával – dönt. Amennyiben az ösztöndíjas az ösztöndíjas jogviszonyát szünetelteti, a szüneteltetés idejére ösztöndíjra nem jogosult. Amennyiben a szüneteltetés időtartamára vonatkozóan megtörtént az ösztöndíj kifizetése, úgy köteles az ösztöndíjas azt külön felszólítás nélkül 30 napon belül visszautalni a Támogatónak. Az ösztöndíjas jogviszony szüneteltetésének időtartama nem hosszabbítja meg az ösztöndíjas jogviszony időtartamát.

**18.3. Az ösztöndíjas jogviszony megszűnése**

**18.3.1. Nem megfelelő teljesítés**

Amennyiben az ösztöndíjas az ösztöndíjszerződésben foglaltakat nem, vagy nem megfelelően teljesíti, a Támogató dönthet a támogatás visszavonásáról, valamint a korábbi kifizetések kapcsán jogosulatlanul igénybe vett támogatást állapíthat meg. Jogosulatlanul igénybe vett támogatás esetén   
a visszafizetési kötelezettség az ösztöndíjas számára a jogosulatlanul folyósított támogatás összegére terjed ki. A jogosulatlanul igénybe vett ösztöndíjat a Támogató visszaköveteli az ösztöndíjastól. Az ösztöndíjas jogviszony a Támogató támogatás visszavonásáról szóló döntésének írásbeli értesítése napján szűnik meg, melytől számított 30 napon belül a kutatási tevékenység megvalósításáról szakmai záró beszámolót kell benyújtania a rektorhoz, melyet a Támogató szakértők felkérésével értékel.

**18.3.2. Jogosultságot megalapozó jogviszony megszűnése**

Amennyiben az ösztöndíjasnak az ösztöndíjas időszak alatt megszűnik a jogosultságot megalapozó jogviszonya, úgy az ösztöndíjas jogviszonya, ebből következően az ösztöndíj folyósítása is megszűnik. A jogosultságot megalapozó jogviszony megszűnése hónapjának első napjától az ösztöndíjas ösztöndíjra nem jogosult. A jogosulatlanul kifizetésre kerülő ösztöndíjat az ösztöndíjasnak vissza kell fizetnie a Támogató számára. A jogosultságot megalapozó jogviszony megszűnése (egyben az ösztöndíjas jogviszony megszűnése napja) napjától számított 30 napon belül a kutatás megvalósításáról az ösztöndíjas szakmai záró beszámolót nyújt be a rektornak, melyet a Támogató szakértők felkérésével értékel.

**18.4. Felsőoktatási intézményváltás és/vagy felsőoktatási intézményen belüli kar- vagy szakváltás**

Felsőoktatási intézményváltásra vagy felsőoktatási intézményen belüli kar-, vagy szakváltásra az ösztöndíjas időszak alatt nincs lehetőség. Amennyiben az ösztöndíjas az ösztöndíjas időszakon belül felsőoktatási intézményt, kart vagy szakot vált, ösztöndíjas jogviszonya megszűnik, az intézmény-, kar-, szakváltásról szóló intézményi döntés jogerőre emelkedésének napjától a számára megítélt ösztöndíjra nem jogosult. Az ösztöndíjas jogviszony megszűnése napjától (az intézményi döntés jogerőre emelkedésének napjától) számított 30 napon belül a kutatás megvalósításáról az ösztöndíjas szakmai záró beszámolót nyújt be a rektornak, melyet a Támogató szakértők felkérésével értékel.

# 19. Az intézményi támogatás elszámolása

A felsőoktatási intézmény elszámolására az NKFI Hivatal által a felsőoktatási intézmény részére kibocsátott támogatói okirat rendelkezései az irányadóak.

# 20. Nyilvánosság

Az ösztöndíjasnak kommunikációjában, illetve kiadványaiban meg kell jelölnie az Egyetemi Kutatói Ösztöndíj Program [University Research Scholarship Programme (EKÖP)] megnevezést, a Kulturális és Innovációs Minisztérium (Ministry of Culture and Innovation) nevét, valamint a Nemzeti Kutatási, Fejlesztési és Innovációs Alap (National Research, Development and Innovation Fund) nevét és – amennyiben a kommunikáció formája azt lehetővé teszi – annak hivatalos grafikai logóját. A logó letölthető a következő oldalról: www.nkfih.gov.hu.

# 21. Egyéb feltételek

A pályázó és a témavezető a rá vonatkozó nyilatkozat aláírásával az ott rögzítetteknek megfelelően hozzájárul személyes adatainak a Támogató, a Kulturális és Innovációs Minisztérium és a Nemzeti Kutatási, Fejlesztési és Innovációs Hivatal általi kezeléséhez.

# 22. Kifogáskezelés

**22.1.** A támogatási döntés ellen más szervhez jogorvoslati kérelem nem nyújtható be.

***Jogorvoslati kérelem az Egyetem rektorának címezve a pályázat benyújtási felületén (ekop@uni-miskolc.hu) nyújtható be. A jogorvoslati kérelemről az Egyetem rektora   
8 munkanapon belül értesítés küld a jogorvoslati kérelmet benyújtó pályázó részére.***

# 23. További információk

**23.1.** A Felhívás és annak mellékletei együtt képezik a pályázati dokumentációt és tartalmazzák a pályázat benyújtásához szükséges összes feltételt.

**23.2.** A pályázati csomag dokumentumai letölthetőek a ***Miskolci Egyetem honlapjáról a következő elérési úton: https://www.uni-miskolc.hu/egyetemi-kutatoi-osztondij-program/***

**23.3.** A pályázó a pályázattal kapcsolatos további információkról tájékoztatást az alábbi elérhetőségen kérhet:

***Kontakt adatok (e-mail, telefonszám)***

***Az alap- és mesterképzés kategóriára jelentkezők számára:***

***Lehoczkyné Tóth Alexandra***

***06 (46) 565-111 / 10-37-es mellék***

[***alexandra.lehoczkyne@uni-miskolc.hu***](mailto:alexandra.lehoczkyne@uni-miskolc.hu)

***A doktori és fiatal oktató, kutató kategóriára jelentkezők számára:***

***Szarvas Beáta***

***06 (46) 565-111 / 23-43-as mellék***

[***beata.szarvas@uni-miskolc.hu***](mailto:beata.szarvas@uni-miskolc.hu)

# Mellékletek

1. ***Pályázati adatlap***
2. ***Kutatási terv***
3. ***Pályázói nyilatkozat***
4. ***Bírálati szempontok***
5. ***Ösztöndíjszerződés minta***
6. ***EKÖP logók***
7. ***Segédletek (Információ a benyújtáshoz, ütemterv, ellenőrző lap)***

1. A nemzeti felsőoktatási kiválóságról szóló 24/2013. (II.5.) Korm. rendelet 10. § (2) bekezdése alapján,   
   az (1) bekezdés d) pontja szerinti időtartam vonatkozásában a nemzeti felsőoktatásról szóló 2011. évi CCIV. törvény (a továbbiakban: Nftv.) 45. § (2) bekezdése szerinti feltételek fennállása esetén a felsőoktatási intézmény méltányosságot gyakorolhat. [↑](#footnote-ref-1)
2. Oktatói, kutatói munkaviszonnyal, vagy munkavégzésre irányuló egyéb jogviszonnyal rendelkező személy, aki az ösztöndíjas kutatási tervében vállalt tudományághoz tartozóan oktatási, kutatási tevékenységet végez. Igény esetén a felsőoktatási intézmények Tudományos Diákköri (TDK) hálózatai segítenek a témavezető kiválasztásában. Elérhetőségük a https://otdk.hu/intezmenyi-tdk/tdt-tisztsegviselok/ oldalon található. [↑](#footnote-ref-2)
3. Az ösztöndíj keretében finanszírozott kutatás a doktori tanulmányok által megkövetelt kutatómunkához kapcsolódhat, de azon felüli, attól kimutathatóan elkülöníthető többlet kutatási tevékenységnek kell lennie. [↑](#footnote-ref-3)
4. A pályázat keretében támogatott kutatási tervben vállalt kutatási tevékenységhez kapcsolódó hazai és nemzetközi, szakfolyóiratba leadott, magyar és idegen nyelvű közlemény, cikk, monográfia, könyv, könyvfejezet. A konferenciakötetek és egyéb publikált tanulmányok, nyomtatott és elektronikus folyóiratok is elfogadhatóak. [↑](#footnote-ref-4)
5. A publikáció teljesítésének igazolásaként elfogadható a benyújtott publikációt befogadó kiadói/szerkesztői igazolás vagy a kiadói nyilatkozat is, amennyiben az ösztöndíjas időszak végéig a közzététel nem valósul meg. [↑](#footnote-ref-5)